पाकिस्तान

इस्लामी जम्हूरिया पाकिस्तान () या पाकिस्तान इस्लामी गणतंत्र या सिर्फ़ पाकिस्तान भारताः पश्चिम मी रयाऽ यक इस्लामी गणराज्य हो। २० करोड़ैः आबादी का सङ्ङै यो दुनिया को छयाउँ बर्ती जनसङ्ख्या वालो देश हो। याँ कि मुख्य भाषाअन उर्दू, पंजाबी, सिंधी, बलूची रे पश्तो लै हुन। पाकिस्तानैः राजधानी इस्लामाबाद रे और महत्वपूर्ण नगर कराची लै लाहौर लै हुन। पाकिस्तानाः चार सूबाअन छन: पंजाब, सिंध, बलोचिस्तान रे ख़ैबर​-पख़्तूनख़्वा। कबाइली इलाकाअन रे इस्लामाबाद लै पाकिस्तान मी शामिल छन। इनरा अलावा आजाद कश्मीर लै गिलगित-बल्तिस्तान लै पाकिस्तानमी पड्डान हालाँकि भारत इन क्षेत्रअनलाई आफुनो माणन्छ।

पाकिस्तानोः जनम सन् १९४७ मी भारताः विभाजनाः फलस्वरूप भयाऽ थ्यो। सबहै पैल्ली सन् १९३० मी कवि (शायर) मुहम्मद इकबाल ले द्विराष्ट्र सिद्धान्तोः जिक्र अरिराइथ्यो। उनले भारताः उत्तर-पश्चिम मी सिंध, बलूचिस्तान, पंजाब तथा अफ़गान (सूबा-ए-सरहद) लाई मिलाइबर यक नया राष्ट्र बनौनेइ कुरड़ि अरिराइथ्यो। सन् १९३० मी क्याम्ब्रिज विश्वविद्यालयाः छात्र चौधरी रहमत अलीले पंजाब, सिन्ध, कश्मीर तथा बलोचिस्तानाः मान्सुअन कि लेखा पाक्स्तान (जो पछा पाकिस्तान बन्यो) शब्दोः सृजना अर्यो। सन् १९४७ बठेइ १९७० सम्म पाकिस्तान दुइ हिस्सा मी बाणियाऽ थ्यो - पूर्वी पाकिस्तान लै पश्चिमी पाकिस्तान लै। डिसेम्बर, सन् १९७१ मी भारत सित लणै भयाऽ पछा पूर्वी पाकिस्तान बङ्ग्लादेश बन्यो रे पश्चिमी पाकिस्तान पाकिस्तान रयो।

नामोद्भव
पाकिस्तान नाउँको शाब्दिक अर्थ उर्दु रे पर्सियन भाषामी पवित्र मान्सुअनैः भूमि भँण्ण्या हुन्छ। यो नाउँ पाक आँखर बठेइ बन्या हो जै को माने पर्सियन रे पस्तो भाषामी पवित्र भँण्ण्या हुन्छ; -स्तान प्रत्यय पर्सियन आँखर हो जै को माने ठउर हुन्छ, संस्कृत आँखर स्थान (देवनागरी:  ) समान।

“पाक्स्तान” भँणिबर देशोः नाउँ सन् १९३३ मी चौधरी रहमत अलि, पाकिस्तान आन्दोलन कार्यकर्ता, जै ले येइलाई ब्रिटिस राजका पाँच उत्तरी क्षेत्रअनः पञ्जाब, अफगानिया, कश्मीर,सिन्ध, रे बलोचिस्तान लाई उल्लेख अरिबर यक संक्षिप्त आँखराः रूपमी प्रयोग अरिबर आफुना पर्चा ऐलै या कभैनाइँमी प्रकाशित अरिराइथ्यो। उच्चारणाः सजि खिलाइ तथा भाषिक रूपमी सही रे अर्थपूर्ण नाउँ बनौनाइ “पाक्स्तान” शब्दमी स्वरवर्ण “इ” शामिल अरियाऽ हो।

प्रान्त 
पाकिस्तान ८ हिस्साअनमी बाणीरैछ:

 खेल 

हकी याँ को राष्ट्रीय खेल हो। ट्वेन्टी-ट्वेन्टी विश्व कप २००८ मी जित्याऽ थ्यो तबै क्रिकेटैः लोकप्रियता भउतै जेदा छ। देशैः क्रिकेट टीम ले एक बर विश्व कप (सन् १९९२ मी) जितिराइछ।

सन्दर्भअन

श्रेणी:एसियाका देशअन
श्रेणी:सार्क देशअन
भाइरका कडि